പി. ജയരാജന് വധശ്രമക്കേസില് കോടതി നടപടി പന്ത്രണ്ട് മുസ്ലിം ലീഗ് പ്രവര്ത്തകരെ വെറുതെ വിട്ടു കണ്ണൂര്: സിപിഐഎം നേതാക്കളായ പി. ജയരാജന്, ടി. വി രാജേഷ് എന്നിവരെ വധിക്കാന് ശ്രമിച്ച കേസിലെ പ്രതികളെ കോടതി വെറുതെ വിട്ടു. കേസിലെ പ്രതികളായ പന്ത്രണ്ട് മുസ്ലിം ലീഗ് പ്രവര്ത്തകരെയാണ് കണ്ണൂര് അഡീഷണല് സെഷന്സ് കോടതി വെറുതെ വിട്ടു.15 പേരെ ആയിരുന്നു പ്രതി ചേര്ത്തത്. ഇതില് 12 പേരാണ് വിചാരണ നേരിട്ടത്. 2012 ഫെബ്രുവരി ഇരുപതിനായിരുന്നു സംഭവം നടന്നത്. തളിപ്പറമ്ബിനടുത്തുള്ള അരിയില്വച്ച് സിപിഐഎം നേതാക്കള് സഞ്ചരിച്ച വാഹനം തടഞ്ഞുനിര്ത്തി കൊലപ്പെടുത്താന് ശ്രമിച്ചെന്നായിരുന്നു പ്രോസിക്യൂഷന് വാദം. പന്ത്രണ്ട് മുസ്ലിം ലീഗ് പ്രവര്ത്തകരായിരുന്നു കേസിലെ പ്രതികള്. ഇതിനു പിന്നാലെ അരിയില് മുസ്ലിം ലീഗ് പ്രവര്ത്തകന് ഷുക്കൂര് കൊല്ലപ്പെട്ടു. സിപിഐഎം പ്രവര്ത്തകരെ കൊലപ്പെടുത്താന് ശ്രമിച്ചതിന്റെ പ്രതികാരമായി ഷുക്കൂറിന്റെ കൊലപ്പെടുത്തി എന്നായിരുന്നു മുസ്ലിം ലീഗ് നേതാക്കളുടെ ആരോപണം. Tags